
Joves empresonats a València 



Per la llibertat dels 3 joves presos a València 

Més de 30 immobiliàries sabotejades 


en el primer dia de lluita global pels 


tres nois empresonats a València 


València.- Més de 30 immobiliàries van ser 
sabotejades el passat 31 de gener a València, 
en el primer dia de lluita internacional per la 
llibertat dels 3 companys empresonats des 
del 18 d’octubre a la presó de Picassent. 
Vidres trencats, pintades en les seves parets 
i panys inutilitzats en el primer dia de lluita 


internacional. “Estenguem les accions per 
tot el món en suport als companys empres - 
onats”, es podia llegir en diversos missatges 
emesos per internet per tal de reivindicar 
aquests actes. Els mitjans de comunicació 
locals van silenciar totalment aquestes 
accions de sabotatge. Contra-lnfos4/2/03 


N9 COMPTE DE SUPORT A 

Contra-Infos 


tel: 93.442.62.53 

correu electrònic: 


2030 - 0163 - 09-3000004892 


«zitzania@sindominio.net» 


OKUPACIÓ I ESPECULACIÓ 



Primers actes de rebuig a l’amenaça 

Cassolada anti-desallotjament 


Aturem la Guerra pel negoci del Petroli 


Desenes d’actes i xerrades a diverses comarques catalanes 

Dejunis, cercaviles i accions 


contra el militarisme i la guerra 


S’apropa la jornada mundial del 15 de febrer i s’extén la protesta. La repressió ja apareix a Alacant. 


Barcelona.- A Catalunya ja comencen a segur l’exèrcit americà realitzarà a pobles i 
intensificar-se els actes en rebuig a la més ciutats iraquianes. Tanmateix el 4 de febrer 

que probable invasió militar d’Iraq. Una jor- a migdia també es realitzà una acció a una 

nada el passat 1 de febrer a la UB, dejunis a benzinera de Canyelles, sota el lema “No 

moltes poblacions i una vistosa cercavila més sang per petroli”, i on diverses person - 

amb prop de 300 persones que va circular es es van encandenar a un sortidor de ben - 

per les Rambles, amb paròdies sobre el mil - zina de l’estació. A partir del proper dijous 

itarisme i globus de pintura vermella i ne - 6 de febrer a la tarda, estaran disponibles al 

gre (sang i petroli), mentre per megafonia CTD, c/Gran de Gràcia 126, les banderoles 

sonava música militar que denunciava els de balcó contra la guerra que es distribuí - 

bombardejos i les massacres que de ben ran al preu de 3 euros. Contra-Infos 4/2/03 

6 DETINGUTS DURANT 36 HORES ALS CALABOSSOS D’ALACANT 

Policies de paisà encanonen i detenen pacifistes antiguerra dlraq 



de l’Ateneu de Cornellà 

Cornellà/Baix Llobregat.- Una cinquantena de persones van participar el passat dijous al 
vespre a la concentració-cassolada per denunciar l’amenaça de desallotjament de l’Ateneu, 
el centre social okupat més antic de Catalunya, que funciona com a espai obert a la 
població des de l’any 1987. Sota el lema “16 anys de vida no es llencen” es durà a terme una 
campanya que tindrà com a proper acte la manifestació del dissabte 8 de febrer a les 19h al 
metro de Sant Ildefons de Cornellà (L-5). Contra-Infos 4/2/03 


Salvem l'Ateneu de Cornellà 

Manifestació 

Dissabte 8 de febrer 19h (<M> Sant Ildefons, L-5) 


L'acció consistia en desDleear una Dancarta clavant d'un monument militar i Dintar-lo amb Dintura blanca. 


Alacant.- Aquest dissabte, passades les 11 
del matí, 6 membres del Col·lectiu Antimi¬ 
litarista "Tortuga" van realitzar una acció 
contra els exèrcits i contra la guerra d’Irak 
(contra totes les guerres, en general), a la 
plaça del Mar de la ciutat d’Alacant, on hi ha 
un monument militarista inaugurat en motiu 
del Dia de las Fuerzas Armadas cel·lebrat 
l’any 2001, en homenatge al "Soldado de 
Reemplazo". Aquella estàtua, juntament amb 
una bandera d’Espanya de considerables 
proporcions en un lloc no militar, sinó turís¬ 
tic i sobretot civil com la zona del Port i la 
platja del Postiguet va encendre ja fa temps 
els ànims entre els ciutadans alacantins. 

A punta de pistola 

Segons testimonis presents en el moment 
de l’acció, tres dones i tres homes vestits 


amb monos blancs es varen adreçar a l’illeta 
de gespa on es troba la grotesca estàtua. 
Mentrestant dues persones desplegaven una 
pancarta on es llegia "Cap exèrcit. Cap guer - 
ra", una va llançar pintura blanca sobre l’està - 
tua, mentre les altres portaven una maça. 
Prop d’elles, a poc més d’un centenar de 
metres, es trobava un grup de suport d’unes 
30 persones que els cridaven consignes de 
suport, i no hi havia presència policial al lloc. 
En el moment en que van donar tres forts 
cops contra la representació d’exaltació a la 
guerra, varen arribar de sobte tres cotxes 
policials d’incògnit a tota velocitat. Al 
voltant de 5 o 6 policies, gairebé tots 
“secretes”, en baixar dels cotxes varen 
començar a descarregar amb una extrema 
violència sobre un grup de quinze peri¬ 


odistes que estaven allà per a donar compte 
dels esdeveniments. El fet no pot explicar-se 
millor: volien evitar cap evidència audiovisu- 
al de l’acció dels pacifistes, de manera que 
fins i tot un fotògraf va acabar rodant per 
terra. Si amb els periodistes varen exercir 
aquesta violència, no podia haver estat mil¬ 
lor el tracte pels activistes: encara que no 
varen oposar resistència a la policia, varen 
ser reduits a punta de pistola (pistola de 
debó, de bales). A la vesprada, el grup de 
suport va anar a la comissaria on encara es 
trobaven detinguts els antimilitaristes, per a 
donar-los des del carrer ànims. El diumenge, 
es van concentrar un centenar de persones 
als jutjats de Benalúa. Fóren posats en lliber - 
tat sota el càrrec d’atemptat contra el patri - 
moni públic. Zitzània 4/2/03 


Mary Kelly, mare 
i activista de 50 
anys, posa fora 
de combat un 
avió militar amb 
un petit martell 

Shannon/Irlanda.- Mary Kelly, l’activista 
que l’any passat va arriscar la seva vida per 
portar ajuda mèdica als palestins atrapats a 
la Basílica de la Nativitat a Bethlem, va ser 
detinguda la matinada de dilluns a l’aero¬ 
port irlandès de Shannon, per causar con¬ 
siderables danys a un avió militar de l’exèr¬ 
cit americà amb un petit martell. La situació 
a Irlanda és interessant ja que aquest país és 
un dels cinc països europeus que oficial¬ 
ment és neutral. L’aeroport de la ciutat de 
Shannon està ocupat il·legalment des de 
setembre de 2001 pels nord-americans i ac¬ 
tualment és una posició clau. Per protestar 
per aquesta situació un grup de gent ha or - 
ganitzat el «Campament de la Pau de Sha¬ 
nnon», que s’ha instal·lat molt aprop de l’ae - 
roport i del que Mary Kelly en forma part. 
La policia irlandesa està investigant els danys 
causats (morro, rodes, hidràulics i complex 
elèctric de l’aparell) al Boeing 737 que 
podrien superar els 500.000 euros. Aquests 
tipus d’avions són utilitzats per transportar 
tropes, armament i munició a Orient Mitjà, 
encara que sembla ser que aquest no anirà 
enlloc, per ara. Mary Kelly, acusada de causar 
danys en aquest moments es troba a la presó 
de Limmerick. Per animar-la podeu escriure a: 
Mary Kelly, 19, Inis Ealga, Shannon, Co. Clare 
(Irelan), Tlf: 353 (0) 61-365871 o «shannon- 
peacecamp@hotmail.com> 

Per més informació: 

www.shannonpeacecamp.org 
www.ireland.indymedia.org 
Contra-Infos 4/2/03 















Antifeixisme 


Repressió 


Cinc jornades de judici a l’Antifeixisme 

El judici a les persones detingudes el 12 
d octubre de 1999 queda vist per sentència 


La fiscalia reafirma la petició d’un any i mig a quatre anys de presó i pena 


multa pels acusats, tot i les evidents contradiccions dels testiomis 


Barcelona,- Dimarts 14 de gener començava 
el judici a les persones detingudes, acusades 
per la fiscalia i l’acusació particular de l’A¬ 
juntament de Barcelona, de danys, atemptat 
a l’autoritat i desordres públics. El judici es 
va fer a la sala gran de l’Audiència Provincial 
i no al jutjat penal número 7 com es tenia 
previst, degut al gran nombre testimonis i 
assistents. Els dies 14 i 15 van declarar les 
persones acusades, totes elles van afirmar 
no haver participat en els incidents que se’ls 
imputa i denunciaren l’arbitrarietat de les 
detencions, realitzades posteriorment a les 
destrosses a bancs i caixes. Els dies 16 i 17 
van declarar els 22 policies, antidisturbis i de 
paisà, que havien realitzat les detencions, 
evidenciant contradiccions entre la vista 
oral i l’atestat policial de l’octubre del 1999. 
També va declarar el llavors cap dels anti - 


avalots, Silverio Blanco, ara destinat a A Co - 
runa i conegut pel seu historial repressiu: 
desallotjament del Cine Princesa, assalt a la 
Kasa de la Muntanya, càrregues i detencions 
a la manifestació contra el Banc Mundial, i 
ara cap de la repressió dirigida contra la pla - 
taforma Nunca Màis. Durant la primera set¬ 
mana del judici, també es van presentar les 
proves pericials (vídeos, fotos,..). El 3 de fe - 
brer finalitzava el judici amb la reafirmació 
de les peticions fiscals malgrat les contra¬ 
diccions dels policies que van declarar, els 
escrits dels 16 advocats de la defensa, i les 
últimes declaracions de 4 de les persones 
acusades, de les que tant la jutge com la fis - 
cal es van mofar. El judici ha quedat final - 
ment vist per sentència, i és provable que 
aquesta arribi entre 15 dies i dos mesos des - 
prés de la fi del judici. Contra-Infos 4/2/03 


Laboral 


Nombrosa presència policial 

Acte a les portes del Macba contra 
sancions i acomiadaments irregulars 


Ciutat Vella/Barcelona.- El 17 d’octubre un 
ajudant de manteniment era acomiadat 
sota el pretext d’ofenses verbals i no com - 
pliment d’una ordre de l’encarregat de 
manteniment. Sembla, però, que l’acomi¬ 
adament es deu a la denúncia feta el mes 
de juny davant la Inspecció del Treball per 
la contractació irregular d’una plaça d’en¬ 
carregat de manteniment. El contracte es 
va fer a una persona que no tenia els 
coneixements necessaris de prevenció de 
riscos laborals per aquest càrrec i sense 
tenir en compte l’acord de promoció inter - 
na. Com a conseqüència d’això, la direcció 


diversos treballadors, que també haurien 
pogut optar al càrrec si s’hagués respectat 
la promoció interna, així com subcontrac- 
tar els serveis a ETTs, fet que també vulnera 
els acords que regeixen l’Administració 
Pública. Davant d’aquests fets, el passat 21 
de gener a les 7 del vespre la CGT, sindicat 
al que està afiliat el treballador acomiadat, 
va organitzar una concentració a les portes 
del museu coincidint la inauguració d’una 
inauguració. Set furgonetes i nombrosos 
vigilants de seguretat contractats pel 
MACBA vigilaven la vintena de persones 
fins que van donar per acabat l’acte. 


Muntatge a la detenció de 3 independentistes 

Vista oral contra El País per difamació i no 
compliment del dret a rectificació 


Barcelona.- El 4 de febrer, s’ha celebrat la 
vista oral del judici impulsat per tres inde¬ 
pendentistes contra el diari El País. Els tres 
joves van ser detinguts al mes de setembre 
acusats de danys en relació a unes accions de 
sabotatge a caixers automàtics al barri de 
Sants el desembre de fa dos anys. Malgrat 
que el ministeri fiscal no els acusa formal¬ 
ment de vinculació amb l’entorn d’ETA, El 
País va publicar un article on se’ls vinculava a 
aquesta organització armada. Aquesta va ser 
la versió difosa per la policia i la Delegació 
del Govern a tots els mitjans de comuni¬ 
cació, tot i que no es corresponia amb les 
acusacions reals envers els joves. Els tres 
joves es van dirigir a la redacció del diari amb 
la finalitat de que aquest publiqués una nota 
de rectificació de les informacions falses que 
havia difós. Recordem que això és un dret de 
tota persona difamada i un deure per tot 
mitjà de comunicació que editi informacions 
que no es corresponen amb la realitat. El 
diari no va publicar cap nota ni notícia tot i 


la reclamació, fet que ha conduït a que els 
joves presentessin una denúncia contra el 
redactor de la notícia, el director del consell 
de redacció i contra el propietari del diari i 
del Grupo Prisa Jesús de Polanco. 

Al judici només es va presentar l’articulista, 
Pere Ríos, i va al·legar que la informació 
procedia de fonts policials i que havien 
publicat un breu i una carta d’opinió on es 
feia menció als fets, tot i que en aquests 
dos escrits no hi havia una rectificació 
explícita, cosa que els denunciants van fer 
saber al jutjat. Els joves van presentar un 
dossier del col·lectiu Contrastant en què 
això s’evidenciava, però el jutjat no el va 
acceptar per estar fora de termini. Després 
de la vista, el cas queda vist per sentència. 
Aquesta no és l’única demanda presentada 
en relació a aquests fets contra un mitjà de 
comunicació. El proper dia 26 de febrer es 
celebrarà una altra vista, en aquest cas con - 
tra La Vanguardia. 

Alerta Solidària + Contra-lnfos 4/02/03 


Van retrasar l’inici del Barça-Madrid el 16 de març 

Absolució pels 2 emmanillats al 
Camp Nou durant la cimera europea 

Barcelona.- El passat divendres 31 de gener, va ser comunicada a les parts, la sentència 
núm. 1210 de la Secció 10 de l’Audiència Provincial de Barcelona, la qual falla a favor del 
recurs interposat per l’Andreu i l’Oriol en contra de la condemna imposada el 17 d’abril de 
l’any passat. 

En aquella sentència, es condemnava els 2 membres de la lluita antitrasvassament a 3 caps 
de setmana d’arrest, 120 euros de multa i a indemnitzar el FC Barcelona, que impulsà la 
denúncia i exercí d’acusació particular. Finalment, els dos joves militants d’Endavant han 
obtingut l’absolució, per la qual cosa cal congratular-se ja que, i com s’interpreta en la 
nova sentència, es posava en dubte el dret legítim a la protesta política pública i pacífica. 

Alerta Solidària 31/1/03 



Perfomnance a les Rambles el dissabte 1 de febrer. 


Els Mossos implanten la persecució al jovent gironí 1 

Condemna després d’assistir a un concert on es va cremar una bandera espanyola 


del MACBA també 

/a optar per sancionar 

^ CGT + Contra-lnfos 4/2/03 

Nova web actualitzada de l’Infousurpa: 

l 

ittp://usurpa.sytes.net 


Torroella de Montgrí/Baix Empordà.- Ara fa 
un any i mig, set joves empordanesos van ser 
escorcollats, identificats i posteriorment 
denunciats, per dos mossos d’esquadra de 
paisà, mentre estaven a un pàrking pròxim 
d’un concert que es feia durant la Festa 
Major de Torroella de Montgrí. Els joves no 


sabien que aquells dos personatges eren 
policies fins que al cap de molta estona es 
van identificar. Els motius de l’escorcoll i la 
identificació van ser molt poc clars. 

Al cap d’un temps, els set joves van rebre a 
casa citacions judicials per anar a declarar, 
semblava que se’ls imputava la crema d’una 


bandera espanyola durant el concert de 
Torroella. Van anar a declarar tots set, expli - 
cant la seva versió dels fets. Ara li demanen 
3.300 euros de multa, a un d’ells per una cosa 
que ell mai no ha fet. Els sis companys han 
quedat absolts. Contra-lnfos 4/2/03 


Divendres 7 de febrer 
12h del migdia, Canaletes 

“Espectacle 
contra la Guerra” 















El desastre del prestige 


La plataforma "deixàde-nos a nos", 
aplega a un miler de persones 

Girona surt al carrer 
per denunciar al PP 
en l'afer "Prestige" 

Girona/El Gironès.- La recentment creada 
plataforma "Deixàde-nos a nos", Va escollir 
diumenge per sortir al carrer en un acte de 
denúncia, contra l'actuació del govern del PP 
en el cas de l'enfonsament del petrolier 
"Prestige" davant de les costes gallegues. 
Més o menys cap a dos quarts de dues prop 
d'un miler de persones, van iniciar la mani¬ 
festació des de la plaça Catalunya. La marxa 
l'encapçalava una pancarta on es llegia 
"PPtroleiros, nunca mais, dimissió". El reco¬ 
rregut va estar força animat per un grup de 
timbalers de la ciutat. Es van cridar consig¬ 
nes en contra d'Aznar i del PP. Un grup de 
gent va improvitzar consignes noves que van 
fer dibuixar un somriure a quasi totes les 
persones de la marxa, com: "los berberechos 
también tienen derechos...". Tot i el to alegre 
i festiu de l’acte, va quedar palès el rebuig a 
aquest tipus de desastre ecològic, i el 
cabreig per l’actitud inoperant del govern. La 
marxa va finalitzar en arribar a la Subde- 
legación del Gobierno, on es van llegir uns 
comunicats i es va convidar a la gent a orga - 
nitzar-se per denunciar aquest desastre. 

Contra-lnfos 27/1/03 


Les èlits de la música no entenen de solidaritat 

L'SGAE vol robar diners destinats 
a la lluita contra el chapapote 


Vigo/Galiza.- El passat dissabte 25 de Gener 
es va celebrar a Vigo el concert CHAPAPOTE 
ROCK, on van actuar els grups BOIKOT, MCD, 
TIRO NA TESTA, SKACHA, SOAK, A MATRA- 
KA PERVERSA i A VINHALAR FANTASTIC 
BAND. L’aportació era de 6 Euros i el diners 
recaptats estan sent destinats a la lluita con - 
tra la catàstrofe i a exigir responsabilitats als 
assassins del mar. Els grups, així com la gent 
que va treballar per al concert ho van fer de 
manera desinteressada i de forma gratuïta. 
Doncs bé a pesar de tot això, els respons¬ 
ables de la SGAE volen treure un cànon per 


no fer res. Els de la SGAE van aparèixer el 
dissabte al Chapapote Rock per a reclamar 
que se’ls pagués per que cada grup toqués les 
seves pròpies cançons. Se’ls va explicar que 
els grups que tocàven no eran socis ni tenien 
registrades les cançons en la seva "societat”. 
Tot i així van insistir. Va haver l’excepció de 
Boikot, que si pertany a aquest "col·lectiu”, 
llavors van haver d’omplir els papers. No con - 
tents amb això, ara amenacen al col·lectiu 
Erva amb verborrea tècnica-legal, i reclamen, 
atenció: ”Un 10% de l’entrada!" Increible però 
cert. Contra-lnfos 4/2/03 


Akti-Institucional 


Acte de rebuig a la seva presència 

Josep Piqué visitarà la UPF 

Barcelona.- El proper 10 de febrer a les nou del matí, el Ministre de Ciència i Tecnologia, i 
president del PP de Catalunya Josep Piqué, acudirà a la universitat catalana a donar una 
roda de premsa pels estudiants de periodisme en el context d’una Jornada de Simulació 
Professional. Alguns estudiants tenen pensat preguntar-li sobre la guerra o la corrupció en 
el cas ERCROS, així com desplegar una pancarta i portar enganxines en contra de la guer - 
ra. La roda de premsa es farà a l’edifici de la Rambla de Santa Mònica davant el Teatre 
Principal, i esta oberta a tothom qui vulgui acudir a preguntar-li alguna cosa o expressar 
el seu rebuig a la guerra. Indymedia + Contra-lnfos 4/2/03 


Manifestació contra la guerra del petroli 

15 DE FEBRER ÏÏH PASSEIG DE GRÀCIA/DIAGONAL 


Col·lectius i contrainformació 


Ecologia 


Exigint una ràdio pública de veritat 

La Campanya “COM és possible?” 
presenta denúncia al Síndic de Greuges 


Barcelona.- El dimecres 29 de gener, la cam¬ 
panya COM és possible?, va sol·licitar la 
intervenció del Síndic de Greuges en el con - 
tenciós que enfronta administracions 
públiques i més de 200 col·lectius, entitats, 
xarxes i associacions que pretenen exercir el 
dret d’accés als mitjans de comunicació 
públics mitjançant una experiència d’auto¬ 
gestió d’espais. 

El nucli de la demanda, rebutjada una i altra 
vegada per la direcció de la COM i els par - 
tits que governen a la Diputació i l’Ajun - 
tament de Barcelona, és el reconeixement 
del dret per part de la ciutadania a organit - 


zar-se de forma assembleària i a exercir el 
control directe d’uns espais públics. La ini¬ 
ciativa pretén per una banda redefinir la 
concepció d’”espai públic” i per l’altra recor¬ 
dar l’existència d’una altra manera d’enten¬ 
dre i viure la democràcia i la participació, 
aliena als jocs de poder partidistes. 
Concretament la demanda al final de la mis¬ 
siva entregada al Síndic de Greuges recull: 
“Que el Síndic de Greuges es pronuncií i 
actuï davant aquesta greu vulneració del 
dret d’accés de la societat civil als mitjans 
de comunicació de titularitat pública.” 

Contra-lnfos + COM és possible? 4/2/03 


Autobusos des de Barcelona 

Veniu a la II Marxa 
per la Vall den Bas 
i contra el túnel 
de Bracons 

Joanetes/La Garrotxa.-L'Eíx Vic-Olot per 
Bracons és una obra innecessària i amb uns 
impactes naturals i paisatgístics absoluta¬ 
ment irreversibles. Us esperem per aturar 
aquest devastador projecte, les màquines 
podrien entrar aquesta primavera! El pro¬ 
grama d'activitats de la propera marxa del 
15 i 16 de febrer inclourà caminada, bicicle - 
tada, esmorzar, dinar, espectacles i con¬ 
certs. Des de Barcelona sortiran autobusos 
de l’estació de Fabra i Puig el dia 16 a les 7:30 
del matí. Per qualsevol consulta o reserva 
pel dinar que es farà durant la marxa poseu- 
vos en contacte amb el mail: 
mafab@wanadoo.es. També podeu trucar a 
620.48.45.91. Ja que la marxa coincidirà amb 
la jornada mundial contra la guerra a Iraq 
des de la marxa també es farà un acte 
antiguerra. Salvem les Valls 4/2/03 


Autobús Antifeixista aTorà 

Concert suport 12-0 

SORTIDA ! Dia 8 DE febrer a les 13h a plaça de Sants 

TORNADA ! Dia 9 DE febrer a les 14h a plaça de Sants 
MÉS I NFORMACIÓ TRUCANT AL! 636.89.86.03 


>»Loratge de la setmana vinent 


Dimecres 5 

Dijous 6 

Divendres 7 

Dissabte 8 

Diumenge 9 

Dilluns 10 

Dimarts 11 









Temperatures sense canvis. Pluges entre divendres al matí i dissabte al matí, sembla que no 
massa fortes. A partir de dissabte torna el sol i temperatures en augment la setmana vinent. 













































